Savremena galerija Subotica

Razgovor sa umetnikom | Balaž Šarkanj
2024-10-30 18:00 - 19:00 (Europe/Belgrade) | Savremena galerija Subotica, Park Ferenca Rajhla 5, Subotica, 24000, Serbia
Savremena galerija SuboticaPark Ferenca Rajhla 5sreda, 30. oktobar 2024, 18.00Kustos izložbe: Miroslav Jovančić U Savremenoj galeriji Subotica će u sredu, 30. oktobra 2024. u 18 časova biti održan razgovor sa umetnikom Balažem Šarkanjem čiju smo izložbu PREKO VODE otvorili u Salonu naše galerije. Balaž Šarkanj je umetnik mlađe generacije koji se prevashodno izražava u mediju skulpture. Uzimajući inspiraciju iz prirode, legendi i mitova Šarkanj oblikuje svoje ideje u skulptorskim materijalima koji prenose ove mitske priče svedenom estetikom i savremenim vizuelnim jezikom. Na izložbi se osim skulptura mogu videti i slike, grafike i crteži. Razgovor će se odvijati na mađarskom jeziku. Moderator večeri će biti Miroslav Jovančić, kustos izložbe. BIOGRAFIJA UMETNIKA Balaž Šarkanj je rođen 22. 11. 1991. godine u Orošhazi, a odrastao u Horgošu.Srednjoškolsko obrazovanje završio je u Tömörkény István Gimnaziji i Srednjoj školi umetnosti u Segedinu, na odseku za vajarstvo. U periodu od 2012. do 2019. godine studirao je Fakultet umetnosti Univerziteta u Pečuju, takođe na odseku za vajarstvo gde je i diplomirao. Trenutno radi kao aktivni slobodni umetnik i predaje crtanje i vizuelnu kulturu u osnovnoj školi i osnovnoj umetničkoj školi u Komlu (Mađarska). Izlagao je na više samostalnih i kolektivnih izložbi u zemlji (Horgoš, Kanjiža, Subotica) i inostranstvu: Mađarska (Segedin, Šopron, Pečuj, Tata, Budimpešta, Solnok, Kečkemet, Balatonfured), Slovačka (Sođen, Revkomarom, Dunajska Streda), Rumunija (Kluž, Kovasna) i Hrvatska (Jarčevac). Dobitnik je nekoliko nagrada i priznanja: 2015. XXXII. OTDK Sekcija za umetnost i nauku o umetnosti, Vajarstvo, Budimpešta, II. mesto 2016. Fundamenta – AMADEUS Studentska stipendija za male umetničke radove 2017. Kriszbacher Ildikó Stipendija, Fakultet umetnosti, Pečuj 2018. Profesionalna i naučna stipendija, Fakultet umetnosti, Pečuj 2021. Glavna nagrada Mađarske Akademije Umetnosti na I. Felvidéki Biennale likovne umetnosti Dela u javnim prostorima: 2013. Grb Horgoša, Horgoš (Srbija) 2018. Glava zmaja I, Lendava (Slovenija) 2019. Glava zmaja II – Hommage a Pierre Székely Péter, Egerág 2022. Memorijalna ploča Dr. Sinkovity Imre, Zoološki vrt u Paliću (Srbija) Sve vas sa radošću očekujemo ☺
